РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 21

от заседание на комисия ”Управление на собствеността”
към Пленума на Висшия съдебен съвет, проведено на 29.03.2017 г.

Днес, 29.03.2017 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ:  Светла Петкова 
                                                                                       
                                                                                       Димитър Узунов
                                                                                       Юлиана Колева
                                                                                      
	ОТСЪСТВАТ: Милка Итова и Розалин Трендафилов.

           От администрацията на ВСС присъстват: инж. Димитър Шиклев – директор на дирекция „Управление на собствеността“, АВСС, инж. Дениза Павлова – главен експерт в дирекция „Управление на собствеността”, инж. Добромира Димитрова – главен експерт в дирекция „Управление на собствеността”, Лидия Кирилова – главен експерт в дирекция „Управление на собствеността”, Анжела Цветанова – младши експерт в дирекция „Управление на собствеността” и Владимир Димитров – старши експерт - юрист в дирекция „Управление на собствеността“.

1, ОТНОСНО: Доклад от инж. Дениза Павлова – главен експерт в дирекция „Управление на собствеността” относно варианти на Предложение за реализиране на инвестиционната програма на ВСС за 2017 г. по § 51-00 „Основен ремонт на придобиване на дълготрайни активи” на органите на съдебната власт за 2017 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ПРИЕМА доклада на инж. Дениза Павлова - главен експерт в дирекция „Управление на собствеността” относно варианти на Предложение за реализиране на инвестиционната програма на ВСС за 2017 г. по § 51-00 „Основен ремонт на придобиване на дълготрайни активи” на органите на съдебната власт за 2017 г.
1.2. ВЪЗЛАГА на дирекция „Управление на собствеността” да се изготви становище, мотивирано предложение и проект на решение  за внасяне в Пленума на Висшия съдебен съвет, свързано с т. 2 от доклада.
1.3. КАНИ г-жа Красимира Василева – началник отдел „ЮСДКВСС”, която да изрази становище по повод възможността документите по процедурите да бъдат изработени от ВСС и неговата администрация, на заседанието на Комисия „Управление на собствеността”, което ще се проведе на 5 април 2017 г., от 11,00 часа в зала 312.
1.4. Да бъде изслушан г-н Георги Терзийски – управител на „ЕВРОБИЛД” ЕООД, упражняващ  „Инвеститорски контрол” на обект, находящ се на бул. „М. Д. Скобелев” № 23, гр. София, на заседанието на Комисия „Управление на собствеността”, което ще се проведе на 05 април 2017 г. от 11,00 часа в сградата на Висшия съдебен съвет, ул. „Екзарх Йосиф” № 12, зала 312. Г-н Терзийски е поканен за заседанието, съгласно решение на КУС, взето по протокол № 20/27.03.2017 г., т. 8.
 1.5. Да се съгласуват финансовите параметри с Комисия „Бюджет и финанси”.
1.6. Да се предвиди възможността за преразпределение на средствата, заложени по § 51-00 „основен ремонт на придобиване на дълготрайни активи” на органите на съдебната власт за 2017 г. чрез вътрешно компенсирана промяна.

2, ОТНОСНО: Доклад от Лидия Кирилова – главен експерт в дирекция „Управление на собствеността” относно състоянието на имотите на съдебната власт /брой на актуваните имоти, броя на оставащите да бъдат актувани, както и причината за неактуването им към този момент/, в изпълнение на решение на Комисия „Управление на собствеността”, взето по протокол № 20/27.03.2017 г., т. 11.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРИЕМА за сведение доклада на Лидия Кирилова – главен експерт в дирекция „Управление на собствеността” относно състоянието на имотите на съдебната власт /брой на актуваните имоти, броя на оставащите да бъдат актувани, както и причината за неактуването им към този момент/, в изпълнение на решение на Комисия „Управление на собствеността”, взето по протокол № 20/27.03.2017 г., т. 11.

3, ОТНОСНО: Изпълнение на решение на Комисия „Управление на собствеността”, взето по протокол № 19/22.03.2017 г., т. 4.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ПРИЕМА за сведение устния доклад от г-жа Лидия Кирилова – главен експерт в дирекция „Управление на собствеността на съдебната власт”, относно предприетите необходими и спешни действия по изпълнение на решението на Комисия „Управление на собствеността”, взето по протокол № 19/22.03.2017 г., т. 4.1, като е изготвен в срок проект на справка съгласно предложената таблица. Същата е предоставена на дирекция „Бюджет и финанси” чрез вътрешната поща и предстои да бъде изпратена официално.

4, ОТНОСНО: Изпълнение на решение на Комисия „Управление на собствеността”, взето по протокол № 11/22.02.2017 г., т. 8.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ВЪЗЛАГА на експертите от дирекция „Управление на собствеността на съдебната власт” в кратък срок да изготвят хронограми на сградите на съдебната власт, намиращи се в гр. София на бул. „Ген М. Д. Скобелев” № 23,  гр. Видин на ул. „Цар Симеон Велики“ № 3, гр. Петрич на ул. „Лазар Маджаров“ № 3, гр. Кюстендил на ул. „Гороцветна“ № 14, в които да бъдат разписани действията за въвеждането им в експлоатация.

5, ОТНОСНО: Устен доклад от инж. Димитър Шиклев – директор на дирекция „Управление на собствеността”, в изпълнение на решение на Комисия „Управление на собствеността”, взето по протокол № 20/27.03.2017 г., т. 4.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ВЪЗЛАГА на инж. Димитър Шиклев – директор на дирекция „Управление на собствеността” да изготви писмен доклад за следващото заседание на Комисията, насрочено за 03 април 2017 г.
5.2. ВЪЗЛАГА на инж. Димитър Шиклев – директор на дирекция „Управление на собствеността” да бъде изготвяна пълна хронограма за сградата на съдебната власт, находяща се в гр. Петрич, както и да се посочат действията, които следва да се предприемат за нейното завършване в срок до 20 април 2017 г.

6, ОТНОСНО: Информация за обект „Реконструкция на ІV-и етаж от сградата на Съдебна палата - гр. София, бул. „Витоша” № 2”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ВЪЗЛАГА на инж. Дениза Павлова – главен експерт в дирекция „Управление на собствеността на съдебната власт” и инж. Добромира Димитрова - главен експерт в дирекция „Управление на собствеността на съдебната власт” да изготвят мотивиран доклад, на основание нормите предвидени в ЗУТ, ведно с проект на решение, като същото се съгласува с дирекция „Финанси и бюджет”.

7, ОТНОСНО: Изпълнение на решение на Комисия „Управление на собствеността”, взето по протокол № 18/20.02.2017 г., т. 2.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ВЪЗЛАГА на Анжела Цветанова – младши експерт в дирекция „Управление на собствеността на съдебната власт” да бъдат предприети необходимите спешни действия по изпълнение на решението на Комисия „Управление на собствеността”, взето по протокол № 18/20.03.2017 г., т. 2 във връзка с изготвянето на проект на решение за предоставянето за стопанисване на ведомствените жилища по апелативни райони и органи на съдебна власт.

8, ОТНОСНО: Устен доклад от г-н Димитър Тончев – главен секретар на Висшия съдебен съвет във връзка с организация на работата в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. ПРИЕМА за сведение доклада на г-н Димитър Тончев – главен секретар на Висшия съдебен съвет във връзка с организация на работата в дирекция „Управление на собствеността на съдебната власт”.

                                                  ПРЕДСЕДАТЕЛ 
			      	        НА КОМИСИЯТА: /П/

								МИХАИЛ КОЖАРЕВ